

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A képviselő-testület 2024. november 11-i rendkivüli ülésére**

**Helyi Építési Szabályzat módosításához kapcsolódó környezeti értékelés, előzetes egyeztetése és a partnerségi eljárás lezárása**

**A napirendet tárgyaló ülés dátuma**: **2024.11.11.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** rendes **/** **rendkívüli**

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) kormányrendelet

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

Telki község Önkormányzat Képviselő-testülete 89/2022. (VI. 28.) önkormányzati határozatában döntött a hatályos Helyi Építési Szabályzat (HÉSZ) részleges felülvizsgálatáról és módosításáról.

A feladatmeghatározás alapján - több részterületre kiterjedően, változtatási tilalom elrendelése mellett (9/2022. (VI. 29.) önkormányzati rendelet) megkezdődött a tervezési folyamat.

Ezt követően a tervezési feladat kibővült. A Képviselő-testület „Lakossági kezdeményezés településrendezési eszközök módosítása és változtatási tilalom elrendelése” tárgyú 81/2023. (VII. 24.) számú Önkormányzati határozatában úgy határozott, hogy felkéri a Polgármesteri Hivatalt, hogy készítse elő a KASIB Mérnöki Manager Irodával a szerződéstervezetet az Lke\_K2 jelű övezet felülvizsgálatára vonatkozóan.

Telki község Önkormányzat Képviselő-testülete 82/2023. (VII. 31.) számú Önkormányzati határozatában úgy döntött, hogy módosítja a korábban a KASIB Mérnöki Manager Iroda Kft.-vel kötött szerződését, mivel a feladatmeghatározás kibővül az Lke-K2 jelű építési övezet előírásainak, - elsősorban az elhelyezhető rendeltetési egységek számának, valamint a telken belüli gépjárműelhelyezés szabályainak - továbbá a Berkenye utca és az arról nyíló közterületek parkolási helyzetének a felülvizsgálatával.

Telki község Önkormányzat Képviselő-testülete 13/2023. (VIII. 1.) önkormányzati rendeletében változtatási tilalmat rendelt el az Lke-K2 jelű építési övezet területére. A kibővített feladatmeghatározás keretében történő felülvizsgálat és módosítás célja Telki belterület északi részén kijelölt Lke-K2 jelű építési övezet előírásainak felülvizsgálata annak érdekében, hogy – elsődlegesen a zsákutcáról nyíló - még beépítetlen ingatlanokon (kiemelten a hrsz.: 761/67 és 761/68 telkeken) az elhelyezhető rendeltetési egységek száma és ezáltal a gépjárművek elhelyezése ne okozzon forgalmi problémát a közterületen.

A véleményezési tervdokumentáció elkészült és lezajlott a módosítás I. ütemű 15 napos egyeztetése az egyes tervek, illetve programok környezeti vizsgálatáról szóló 2/2005. (I.11.) Korm. rendelet 4. § (2) bekezdése alapján a környezeti értékelés szükségessége tárgyában. A beérkezett vélemények összesítése az előterjesztés 1. melléklete.

Ezt követően lezajlott a településfejlesztéssel, településrendezési és településképi feladataival összefüggő partnerségi egyeztetés szabályairól szóló 10/2017. (V.02.) önkormányzati rendelete (a továbbiakban helyi partnereségi rendelet) szerinti partnerségi egyeztetés, melyhez az Önkormányzat – a teljes körű nyilvánosság biztosításának érdekében – a véleményezési tervdokumentációt közzétette a [www.telki.hu](http://www.telki.hu) honlapon.

A helyi partnerségi rendelet 3. § (1) bek d) pontja és a (3) bek. alapján Telki község Önkormányzata 2024. október 9-re lakossági fórumot hirdetett meg. Az eljárás során a módosítással kapcsolatban a megtartott lakossági fórumon a partnerektől írásos észrevétel, vélemény nem érkezett.

A partnerségi egyeztetésről jegyzőkönyv.

Kérem a Tisztelt Képviselő-testületet, hogy az előterjesztést tárgyalja meg, és hozza meg döntését annak érdekében, hogy az általános egyeztetési eljárásban a véleményezési szakasz megkezdődhessen.

Telki, 2024. november 7.

Deltai Károly

polgármester

**Határozati javaslat**

**Telki Község Önkormányzat Képviselő-testület**

**.../2024.(XI…….) Önkormányzati határozat**

**Helyi Építési Szabályzat módosításához kapcsolódó környezeti értékelés előzetes egyeztetése**

**és a partnerségi eljárás lezárása**

Telki község Önkormányzatának Képviselő-testülete úgy határozott, hogy Telki község településrendezési eszközeinek módosítása, véleményezése tekintetében

1. a környezeti értékelés szükségessége tárgyában beérkezett véleményeket és azok összesítését megismerte és elfogadja,

2. megállapítja, hogy a beérkezett vélemények figyelembevételével a tervezet alátámasztó munkarészeként az egyes tervek, illetve programok környezeti vizsgálatáról szóló 2/2005. (I. 11.) Korm. rendelet szerinti környezeti értékelés elkészítésére nincs szükség,

3. megállapítja, hogy a környezeti értékelés szükségességének véleményezési szakasza lezárult,

4. felkéri a polgármestert, hogy gondoskodjon a beérkezett véleményekkel és a környezeti értékeléssel kapcsolatos döntés dokumentálásáról és közzétételéről,

5. megállapítja, hogy a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Korm.r,) 75. §-a szerinti helyi partnerségi véleményezés során a módosítással kapcsolatban vélemény nem érkezett, így a helyi partnerségi egyeztetést lezárja,

7. a Korm.r. 62.§. és a 66. §-a alapján felkéri a polgármestert, hogy az E-TÉR felületen a tervdokumentáció feltöltésével kezdeményezze az általános egyeztetési eljárás megindítását.

Határidő: azonnal

Felelős: polgármester

1. **számú MELLÉKLET**

**Telki helyi építési szabályzatának módosítása**

A 419/2021.(VII.15.) Korm. rendelet szerinti eljárás

**környEzeti értékelés előzetes egyeztetése**

|  |  |  |
| --- | --- | --- |
| **Környezet védelmében illetékes szervezetek** | | Vélemények**/Közbenső vélemények** |
| 1 | Pest Vármegyei Kormányhivatal Állami Főépítészi Iroda  1051 Budapest, Sas utca 25.  **Ikt.sz:** PE/AF/00358-2/2024 | Az épített környezet védelmét illetően környezeti vizsgálat elkészítését nem tartja szükségesnek |
| 2 | Pest Vármegyei Kormányhivatal Környezetvédelmi Természetvédelmi és Hulladékgazdálkodási Főosztály  Budapest, Mészáros utca 58/B  **Ikt.sz:** PE/KTHF/46433-3/2024 | A módosítás jelentő környezeti hatással nem jár, így környezeti vizsgálat lefolytatását nem tartja szükségesnek. |
| 3 | PMKH Élelmiszerlánc-biztonsági, Növény-és Talajvédelmi Főosztály  1135 Budapest, Lehel utca 43-47.  KRID 511509738  **Ikt.sz:** PE/TV/01509-3/2024 | Jelen módosítás tekintetében a környezeti vizsgálat lefolytatásától, a környezeti értékelés elkészítésétől eltekint. |
| 4 | Budapest Főváros Kormányhivatala Népegészségügyi Főosztály  1138 Budapest, Váci út 174  (KRID: 427094958)  **Ikt.sz:** BP/PNEF/01846-3/2024  **Ikt.sz:** BP/PNEF/01846-4/2024 | A Településen természetes gyógytényező érintettsége nem áll fenn, ezért jelen esetben a BFKH véleményezési lehetőséggel nem rendelkezik. |
| 5 | Nemzeti Népegészségügyi és Gyógyszerészeti Központ Kémiai Bizt. és Kompetens Főosztály  Kémiai Bizt. Kockázatértékelési Osztály  1097 Budapest, Albert Flórián út 2-6.  KRID: 163763102  **Ikt.sz:** NNGYK/51521-2/2024 | A környezeti hatás jelentőségének tárgyában –nem azonosítható olyan elképzelés, melynek kémiai biztonsági szempontból közvetlen környezeti hatása lenne, így környezeti vizsgálat elvégzését nem tartja szükségesnek. |
| 6 | Duna-Ipoly Nemzeti Park Igazgatóság  1121 Budapest, Költő utca 21  (KRID: 711100335  **Ikt.sz:** DINPI/5372-2/2024 | Táj-és természetvédelmi szempontból környezeti értékelés készítését nem tartja szükségesnek. |
| 7 | Közép-Duna Völgyi Környezetvédelmi és Vízügyi Igazgatóság  1088 Budapest, Rákóczi út 41.  **Ikt.sz:** 013671-002/2024 | A tervezett beavatkozások vízgazdálkodási szempontból nem kifogásoltak, környezeti hatásvizsgálat lefolytatását nem tartja indokoltnak. |
| 8 | Pest Megyei Katasztrófavédelmi Igazgatóság  1149 Budapest, Mogyoródi út 43.  helyette  Pest Megyei Kormányhivatal Tűzvédelmi, Iparbiztonsági és Vízügyi Hatósági Főosztály  **Ikt.sz:** 30414/7/2024.ált. | Súlyos ipari balesetek megelőzésére kiterjedően Telki község területén rendezés alá vont területre vonatkozóan jelentős környezeti hatás nem található. |
| 9 | Pest Megyei Kormányhivatal Agrárügyi Főosztály Erdőfelügyeleti Osztály  **Ikt.sz:** PE/ERDŐ/6778-2/2024 | A várható környezeti hatások erdővédelmi szempontból nem jelentősek, ezért a környezeti vizsgálattal kapcsolatos eljárást az erdészeti hatóság nem tartja szükségesnek. |
| 10 | Közép-Duna-Völgyi Vizügyi Igazgatóság  **Ikts.sz:** 013671-0002/2024 | az egyes tervek , illetve programok környezeti vizsgálatáról szóló 2/2005.(I.11.) Korm. rendelet 3. melléklete alapján igazgatóságunk nem szerepel a környezet védelméért felelős szervek felsorolásában. |